

PROJEKTS

uz 06.06.2023.

vēlamais datums izskatīšanai FK: 21.06.2023.

domes sēdē: 28.06.2023.

sagatavotājs: Inga Pērkone

ziņotājs:Lauris Bernāns

LĒMUMS

Ādažos, Ādažu novadā

2023. gada 28. jūnijā **Nr. \_\_\_\_**

**Par centralizētās siltumapgādes sistēmas paplašināšanu Ādažu novadā**

Ādažu novada pašvaldības dome ar 27.07.2021. lēmumu Nr. 17 “Par Ādažu novada Attīstības programmas 2021.-2027. gadam un Vides pārskata par Ādažu novada Ilgtspējīgas attīstības stratēģijas aktualizāciju un Attīstības programmu apstiprināšanu” apstiprināja Ādažu novada attīstības programmu 2021.-2027. gadam, t.sk., arī pielikumu “Ādažu novada Ilgtspējīgas enerģētikas un klimata rīcības plāns līdz 2030. gadam” (turpmāk – Rīcības plāns).

Rīcības plānā tika noteikti vairāki pasākumi, lai līdz 2030. gadam sasniegtu Ādažu novada stratēģiskos mērķus enerģētikas un klimata sektorā:

1. samazināt enerģijas patēriņu un nodrošināt atjaunojamo energoresursu (turpmāk – AER) lietojumu pašvaldības ēkās un iekārtās;
2. nodrošināt AER izmantošanu centralizētajās siltumapgādes sistēmās (turpmāk – CSS);
3. samazināt CO2 emisijas Ādažu novadā par 15 %;
4. veicināt Ādažu novada pašvaldības institūciju, iedzīvotāju un infrastruktūras pielāgošanos un izturētspēju pret klimata pārmaiņu izraisītajiem riskiem.

Lai sekmētu plašāku AER īpatsvara palielināšanu gan pašvaldības ēkās un kopējā infrastruktūrā, gan CSS, tika izstrādāts tehniski ekonomiskais pamatojums (turpmāk – TEP) AER izmantošanai Ādažu novadā 2022. - 2023. gadam. TEP tika sniegti dažādi scenāriji tam, kā pašvaldība varētu virzīties uz plašāku AER izmantošanu katrā no sektoriem. Izvērtējot katru scenāriju, dome ar tās 26.04.2023. sēdes protokollēmumu atbalstīja vairākas rīcības siltumapgādes sistēmas turpmākai attīstībai Ādažu novadā, t.sk., pašvaldību ēku pieslēgšanu CSS - Ādažu vidusskolu, Ādažu novada kultūras centru, biroju ēku Pirmā iela 42A un Gaujas iela 16, Ādaži.

Vēlams ir sagatavot CSS paplašināšanas projektu (turpmāk – Projekts), paredzot CSS pieslēgt jaunus klientus – Ādažu vidusskolu, Ādažu novada kultūras centru, Pirmo ielu 42A, kā arī Gaujas ielu 16 (Projekta 1. kārta) un paredzot iespēju CSS nākotnē pieslēgt arī citus patērētājus (Ādažu Brīvo Valdorfa skolu, Ādažu pirmsskolas izglītības iestādi “Strautiņš”, teritorijas “Jaunparks” mājas (Projekta 2.kārta)). Lai sagatavotos Projekta īstenošanai, nepieciešams izstrādāt tehnisko dokumentāciju.

Projekts atbilst šādu Enerģētikas un klimata rīcības plāna pasākumu īstenošanai:

* 3.2.3. Pašvaldības ēku atjaunošana un atjaunojamo energoresursu plašāka lietošana,
* 6.2.1. Siltumtrašu atjaunošana un pāreja uz 4.paaudzes siltumapgādi,
* 6.2.2. AER izmantošanas veicināšana centralizētajā siltumapgādē.

Projekta īstenošana atbilstoši Enerģētikas un klimata rīcības plānam, atbilst vairākām Ādažu novada Attīstības programmas (2021.-2027.) vidējā termiņa prioritātēm:

* “VTP1: Attīstīta un racionāla inženiertehniskā infrastruktūra” rīcības virzienam “RV1.1: Jaunveidojamās un atjaunojamās inženiertehniskās infrastruktūras projektēšana un izbūve”, uzdevumu “U1.1.4: Veicināt siltumapgādes sistēmas attīstību” (pasākumiem “Ā1.1.4.1. Esošo siltumtrašu pakāpeniska modernizācija”, “Ā1.1.4.2. Jaunu siltumenerģijas patērētāju piesaiste CSS tās esošajās robežās”, “Ā1.1.4.9. Ādažu vidusskolas ēkas Gaujas ielā 30, Ādažos un Ādažu Kultūras centra Gaujas ielā 33A, Ādažos, pieslēgšana CSS”, “Ā1.1.4.10. Biroju ēkas Pirmā ielā 42A, Ādažos pieslēgšana CSS”, “Ā1.1.4.11. Ēkas Gaujas ielā 16, Ādažos pieslēgšana CSS”), “U1.1.5: Sekmēt videi draudzīgu enerģijas ražošanu un alternatīvus enerģijas ieguves veidus” (pasākumam “Ā1.1.5.1. Videi draudzīgas enerģijas ražošanas un alternatīvus enerģijas ieguves veidu sekmēšana”);
* “VTP5: Resursu efektīva izmantošana un attīstība” rīcības virzienam “RV5.2: Ādažu novadā esošo resursu ilgtspējīga izmantošana”, uzdevumam “U5.2.1: Uzlabot vides kvalitāti un aizsardzību”;
* “VTP14: Attīstīta sadarbība ar citām pašvaldībām, iestādēm un organizācijām” rīcības virzienam “RV14.1: Sadarbības veicināšana ar citām pašvaldībām, iestādēm un organizācijām” uzdevumiem “U14.1.2: Īstenot sadarbību ar privātajiem investoriem, uzņēmējiem, privātpersonām” un “U14.1.10: Īstenot sadarbību ar citām iestādēm”.

Pamatojoties uz Pašvaldību likuma 4. panta pirmās daļas 1. punktu, Enerģētikas likuma 51. pantu, Attīstības programmas 2021.-2027. gadam VTP1, VTP5, VTP14, Enerģētikas darba grupas 15.06.2023., kā arī Finanšu komitejas 21.06.2023. atzinumu, novada pašvaldības dome

**NOLEMJ:**

1. Konceptuāli atbalstīt Ādažu pilsētas centralizētās siltumapgādes sistēmas paplašināšanas projekta 1.kārtu, paredzot kopējās prognozētās izmaksas 474 237 EUR un šādas aktivitātes:
   1. Ādažu vidusskolas ēkas Gaujas iela 30, un Ādažu Kultūras centra ēkas Gaujas iela 33A, Ādažos, pieslēgšana CSS (provizoriskās izmaksas 350 000 EUR);
   2. biroju ēkas Pirmā iela 42A, Ādaži, pieslēgšana CSS (provizoriskās izmaksas 65 831 EUR);
   3. ēkas Gaujas iela 16, Ādaži, pieslēgšana CSS (provizoriskās izmaksas 58 406 EUR).
2. Uzdot PA “Carnikavas komunālserviss” līdz 2023. gada 30. oktobrim:
   1. veikt cauruļvadu TV inspekciju siltumapgādes trasē no Ādažu Centra katlu mājas līdz Ādažu vidusskolas ēkai, ēkai Gaujas iela 16 un ēkai Pirmā iela 42A, Ādaži;
   2. veikt topogrāfiskā plāna aktualizāciju teritorijai no Ādažu vidusskolas līdz ēkai Gaujas iela 16 un Pirmā iela 42A.
3. Uzdot SIA “Ādažu Namsaimnieks” līdz 2024. gada 31. decembrim izstrādāt būvprojektu CSS paplašināšanai no Ādažu Centra katlu mājas līdz ēkām Pirmā iela 42A, Gaujas iela 16, Gaujas iela 33A un Gaujas iela 30.
4. Lēmuma 2. punktā minēto darbību īstenošanai izmantot finanšu līdzekļus līdz 4 000 EUR apmērā no EUCF projekta līdzekļiem.
5. Lēmuma 3.punktā minēto darbību īstenošanai izmantot finanšu līdzekļus līdz līdz 11 000 EUR no EUCF projekta līdzekļiem.
6. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K.Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus: ĀN, APN, CKS, FIN - @